Un bărbat de 35 de ani a fost dat dispărut în urmă cu trei zile. Acesta a fost găsit mort vineri, 15 martie, într-un hotel din municipiul Slatina. Acasă, el ar fi lăsat un bilet de adio.
Bărbatul a fost dat dispărut marți, 12 martie, când mama acestuia a apelat la ajutorul Poliției pentru a-și găsi fiul. Ulterior, prietenii bărbatului au publicat fotografia pe mai multe grupuri de pe rețelele de socializare, scrie Adevărul.
"Semnalmente: înălţime aproxativ 1,85 metri, greutate aproximativ 70 de kilograme, constituție atletică, păr șaten.
La momentul plecării, acesta purta o geacă neagră din fâș, blugi albaștri, iar în picioare purta o pereche de pantofi sport, de culoare neagră", au fost informațiile oferite de polițiști cu privire la Ioncea Marius, în vârstă de 35 de ani, care a plecat voluntar de acasă și nu s-a mai întors.
După ce ușa de la camera hotelului a fost forțată, autoritățile l-au găsit pe bărbat decedat vineri după-amiază, 15 martie. Marius ar fi fost surprins pe camerele de supraveghere când a intrat în hotel, însă acesta nu a mai fost văzut ieșind.
De asemenea, pe noptiera din cameră a fost găsit un recipient în care, cel mai probabil, și-a pregătit o supradoză de medicamente care i-au provocat decesul.
O altă descoperire șocantă a fost făcută în Sectorul 3 al Capitalei. Un bărbat în vârstă de 55 de ani, cetățean francez, a fost găsit mort, vineri, pe terasa unui bloc. Bărbatul ar fi fost sugrumat, legat de mâini și de picioare, iar apoi împușcat.